समीक्षा बैठक से पहले यदि आप अपनी देखभाल के बारे में अपने विचार या अपने प्रश्नों को साझा कर सकें तो यह बहुत उपयोगी रहेगा। इस तरह, इन बातों पर वहां चर्चा की जा सकती है लेकिन आप बाद में भी हमेशा हमसे सम्पर्क कर सकती हैं।

\_\_\_\_\_\_\_\_\_\_\_\_\_\_\_\_\_\_\_\_\_\_

यदि समीक्षा के बारे में आपके मन में कोई प्रश्न हो या आप अपनी देखभाल के बारे में कोई फीडबैक देना चाहें तो कृपया हमसे सम्पर्क करें।

**आपके मुख्य सम्पर्क व्यक्ति हैं**

|  |
| --- |
| *Insert name and contact details of the key contact* |

मृत्यु-शोक की स्थिति में सहायता के लिए आप कई स्थानों पर सम्पर्क कर सकती हैं। [**https://babyloss-awareness.org/support/**](https://babyloss-awareness.org/support/) पर एक उपयोगी सूची दी गई है या आप ‘सैंड्स’ (Sands) नामक यूके-आधारित धर्मार्थ संस्था/चैरिटी से संपर्क कर सकती हैं, जो शिशु की मृत्यु के बाद परिवारों की मदद करती है।

**सैंड्स हेल्पलाइन (निःशुल्क कॉल) 0808 164 3332**

**ईमेल** [**helpline@sands.org.uk**](mailto:helpline@sands.org.uk)

**[www.sands.org.uk](http://www.sands.org.uk)**

**<Insert hospital logo>**

**हॉस्पीटल रीव्यू**

**यह समझना कि मेरे और मेरे शिशु के साथ**

**क्या हुआ**



**नवजात मृत्यु-दर अवलोकन टूल**

**हॉस्पीटल रीव्यू** – **यह समझना कि क्या हुआ**

आपको हुई क्षति के लिए हमें बहुत दुख है। हम जानते हैं कि यह बहुत ही कठिन और चुनौतीपूर्ण समय है। हमारे लिए महत्वपूर्ण है कि हम आपके सभी प्रश्नों का उत्तर दें और जो कुछ भी हुआ उसे यथासंभव समझें और आपकी गर्भावस्था के दौरान आपकी देखभाल का मूल्यांकन करें। इसके लिए हॉस्पीटल की एक टीम आपकी चिकित्सा देखभाल की समीक्षा करेगी।

**समीक्षा दल:**

* आपकी चिंताओं का समाधान करेगा और आपके प्रश्नों का उत्तर देगा
* आपकी और आपके शिशु की देखभाल में शामिल कर्मचारियों से बात करेगा
* चिकित्सा रिपोर्टों, जांचों और परिणामों का जायजा लेगा
* आपकी देखभाल की समीक्षा के लिए स्थानीय और राष्ट्रीय मार्गदर्शन का ध्यान रखेगा

**समीक्षा प्रक्रिया में आपकी सहायता**

आपके विचार और आपके प्रश्न आपकी देखभाल की समीक्षा के महत्वपूर्ण अंग हैं। हालांकि आपको कोई फीडबैक देने की जरूरत नहीं है, लेकिन यदि आप देना चाहें तो हम इसमें आपकी सहायता कर सकते हैं। हम आपको अपने अभिमत (कमेंट्स) देने के लिए आमंत्रित करते हैं। हम सकारात्मक या नकारात्मक सभी फीडबैक का स्वागत करते हैं।

समीक्षा बैठक के दौरान समीक्षा टीम आपके अभिमत पर चर्चा करेगी तथा आपके जो भी प्रश्न होंगे उनका उत्तर देने का पूरा प्रयास करेगी। बैठक में एक बाहरी समीक्षा सदस्य भी उपस्थित हो सकता है जो आपकी देखभाल के कार्य में शामिल नहीं था ताकि वह अपना स्वतंत्र दृष्टिकोण प्रस्तुत कर सके।

|  |
| --- |
| **समीक्षा में आपकी सहायता के लिए, आपके मुख्य सम्पर्क व्यक्ति हैं:**  *Insert name and contact details of the key contact* |

**आपका मुख्य सम्पर्क व्यक्ति:**

* आपसे पूछेगा कि क्या समीक्षा टीम के लिए आपका कोई प्रश्न या फीडबैक है
* आपको समीक्षा प्रक्रिया के बारे में बताएगा और नवीनतम जानकारी देगा
* पूछेगा कि आप कोई टिप्पणी या प्रश्न कैसे देना पसंद करेंगे

**आपसे सम्पर्क बनाए रखना**

हालांकि समीक्षा बैठक चिकित्सा टीम के लिए है लेकिन आपका मुख्य सम्पर्क व्यक्ति इस सम्पूर्ण प्रक्रिया के दौरान आपके सम्पर्क में रहेगा। यदि आपके मन में कोई सवाल हो तो कृपया उनसे सम्पर्क करें।

ज्यादातर समीक्षाओं में लगभग तीन से छः महीने का समय लगता है, लेकिन आपको निश्चित समय बताना कठिन हो सकता है। यह इसलिए क्योंकि हम यह सुनिश्चित करते हैं कि समीक्षा में आपकी चिकित्सा देखभाल सम्बंधी सभी जानकारियां शामिल हों, और जिन स्वास्थ्य कर्मियों ने आपका उपचार किया था उनका समीक्षा बैठक में उपस्थित होना जरूरी है। हम जानते हैं कि यह एक लंबी प्रतीक्षा-अवधि हो सकती है। आप चाहें तो आप इससे पहले किसी परामर्शदाता से मुलाकात कर सकती हैं, लेकिन समीक्षा कार्य के पूरा होने तक हमें इस बारे में ज्यादा जानकारी नहीं मिल सकेगी कि अंततः क्या हुआ।

निष्कर्षों पर चर्चा करने के लिए हम आपसे मुलाकात करेंगे और आपको डाक या ईमेल द्वारा पत्र भेजेंगे। यदि इस बारे में आपके कोई प्रश्न हों तो कृपया पूछें। आप चाहें तो समीक्षा रिपोर्ट के बारे में किसी परामर्शदाता से बात करने की मांग हमेशा कर सकती हैं।